**Projektu ideju konceptu priekšatlases**

**vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 3.3. Atbalstīt uzlabotu spēju radīšanu un paplašināšanu produktu un pakalpojumu attīstībai |
| Specifiskā atbalsta mērķa numurs un nosaukums  | 3.3.1. Palielināt privāto investīciju apjomu nacionālas un reģionālas nozīmes centros, veicot ieguldījumus uzņēmējdarbībai nozīmīgā infrastruktūrā atbilstoši pašvaldības integrētajām attīstības programmām (turpmāk – 3.3.1.SAM) |
| Specifiskā atbalsta mērķa atlases kārta  | 3. Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas un reģionālas nozīmes attīstības centru pašvaldības. |
| Atbildīgā iestāde | Vides aizsardzības un reģionālās attīstības ministrija |

|  |  |
| --- | --- |
| **1. PRIEKŠATLASES ATBILSTĪBAS KRITĒRIJI** | **Skaidrojums vērtējuma noteikšanai (Jā; Nē)** |
| 1.1. | Projekta idejas koncepts atbilst 3.3.1.SAM mērķim | **Vērtējums ir „Jā”**, ja projekta idejas koncepta 2.sadaļas 2.1.apakšpunktā „Projekta idejas koncepta kopsavilkums (mērķis, galvenās darbības, demarkācija un papildinātība)” norādītais projekta idejas koncepta mērķis un arī projekta idejas koncepta veidlapā kopumā sniegtā informācija, liecina, ka projekta idejas koncepts ir vērsts uz Ministru kabineta 2015.gada 13.oktobra noteikumu Nr.593 „Darbības programmas „Izaugsme un nodarbinātība” 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” (turpmāk - MK noteikumi Nr.593) 7.punktā noteikto 3.3.1.SAM mērķi: palielināt privāto investīciju apjomu reģionos, veicot ieguldījumus komercdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz mazo (sīko) un vidējo komersantu bez valsts vai pašvaldību kapitāla daļas, individuālo komersantu, kā arī zemnieku un zvejnieku saimniecību (turpmāk – komersants) vajadzībām.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas koncepta mērķis un arī projekta idejas koncepta veidlapā kopumā sniegtā informācija neatbilst MK noteikumos Nr.593 noteiktajam 3.3.1.SAM mērķim. |
| 1.2. | Projekta idejas konceptā plānota vismaz viena jauna darba vieta | **Vērtējums ir „Jā”**, ja projekta idejas koncepta 2.sadaļas 2.3.apakšpunkta „Projekta idejas konceptā sasniedzamie iznākuma rādītāji” iznākuma rādītāja Nr.2 „Jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos)” plānotā vērtība ir norādīta vismaz „1”, kas liecina, ka projekta rezultātā tiks radīta vismaz viena jauna darba vieta atbilstoši MK noteikumu Nr.593 30.punktam.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas koncepta 2.sadaļas 2.3.apakšpunkta „Projekta idejas konceptā sasniedzamie iznākuma rādītāji” iznākuma rādītāja Nr.2 „Jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos)” plānotā vērtība nav norādīta, vai plānotā vērtība ir „0”,vai kopumā informācija projekta idejas konceptā par komersanta radītajām darba vietām ir neprecīza, pretrunīga vai nav saprotama. |
| 1.3. | Vienas novada pašvaldības ietvaros iesniegto un apstiprināto 3.3.1.SAM projektu ideju konceptu skaits nav lielāks par trīs un to Eiropas Reģionālās attīstības fonda finansējums kopumā nepārsniedz 3 000 000 *euro*.  | **Vērtējums ir „Jā”**, ja projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais Eiropas Reģionālās attīstības fonda finansējuma apmērs nepārsniedz 3 000 000 *euro* no kopumā vienas pašvaldības ietvarosiesniegtajiem un apstiprinātajiem ne vairāk kā trīs projektu ideju konceptiem (projektiem). Ja vienas pašvaldības ietvaros ir iesniegti un (vai) apstiprināti vairāki projektu ideju koncepti, ņem vērā katra projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādīto informāciju par Eiropas Reģionālās attīstības fonda finansējuma apmēru.**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja:1. vienas pašvaldības ietvaros ir iesniegti un (vai) apstiprināti vairāk nekā trīs projektu ideju koncepti vai
2. pašvaldības ietvaros iesniegto un (vai) apstiprināto viena vai vairāku projektu ideju konceptu 2.sadaļas 2.2.apakšpunktā „Projekta idejas koncepta finansējuma apjoms” norādītā Eiropas Reģionālās attīstības fonda finansējuma apmērs pārsniedz 3 000 000 *euro* no kopumā vienas pašvaldības ietvaros iesniegtajiem un (vai) apstiprinātajiem projektu konceptiem (projektiem).
 |
| 1.4. | Projekta idejas konceptā norādītais projekta kopējais finansējums nav mazāks par 50 000 *euro*. | **Vērtējums ir „Jā”**, ja projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais projekta kopējais finansējuma apmērs ir 50 000 *euro* vai vairāk atbilstoši MK noteikumu Nr.593 23.punktam, kas nosaka, ka minimālais kopējo izmaksu apmērs vienam projektam nav mazāks par 50 000 *euro*;**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais projekta kopējais finansējuma apmērs ir mazāks par vienam projektam noteikto minimālo kopējā finansējuma apmēru – 50 000 *euro*.  |
| 1.5. | Projekta idejas konceptā plānotie MK noteikumu Nr.593 11.1.un 11.2.apakšpunktā minētie iznākuma rādītāji nodrošina naudas ekvivalenta summu tādā apmērā, kas ir vienāda ar vai lielāka par projekta idejas konceptā norādīto Eiropas Reģionālās attīstības fonda finansējuma apmēru. | **Vērtējums ir „Jā”**, ja projekta idejas koncepta 2.sadaļas 2.3.apakšpunkta „Projekta idejas konceptā sasniedzamie iznākuma rādītāji”iznākuma rādītāji (*jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos), un no projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos*) nodrošina naudas ekvivalenta summu tādā apmērā, kas ir vienāda ar vai lielāka par projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītā Eiropas Reģionālās attīstības fonda finansējuma apmēru:A×41000+B≥C, kur:A – projekta idejas koncepta 2.sadaļas 2.3.apakšpunktā „Projekta idejas konceptā sasniedzamie iznākuma rādītāji” iznākuma rādītāja „Jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos)” plānotā vērtība (*skaits*);B – projekta idejas koncepta 2.sadaļas 2.3.apakšpunktā „Projekta idejas konceptā sasniedzamie iznākuma rādītāji” iznākuma rādītāja „No projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos” plānotā vērtība (*euro*);C – projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais Eiropas Reģionālās attīstības fonda finansējums (*euro*).**Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas konceptā norādītie iznākuma rādītāji nenodrošina naudas ekvivalenta summu tādā apmērā, kas ir vienāda ar vai lielāka par projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītā Eiropas Reģionālās attīstības fonda finansējuma apmēru.  |
| 1.6. | Projekta idejas konceptam pievienots komersanta[[1]](#footnote-1) apliecinājums par interesi vai sadarbības līgums ar sadarbības partneri. | **Vērtējums ir „Jā”**, ja projekta idejas konceptam pievienots komersanta, kas nodrošinās iznākuma rādītāja vērtību sasniegšanu, apliecinājums par interesi vai sadarbības līgums ar sadarbības partneri, un apliecinājumā par interesi vai sadarbības līgumā:1. norādītās sasniedzamās iznākuma rādītāju vērtības nav mazākas par projekta idejas koncepta 2.sadaļas 2.3.apakšpunktā „Projekta idejas konceptā sasniedzamie iznākuma rādītāji” norādītajām iznākuma rādītāju plānotajām vērtībām, kā arī ir iekļauta informācija par to, ka komersanta attīstībai ir nepieciešama infrastruktūra, kuru plānots attīstīt projekta ietvaros;
2. atbilstoši MK noteikumu Nr.593 52.3.apakšpunkta nosacījumiem iekļauta informācija (gadījumos, kad komersantam nepieciešami ūdenssaimniecības pakalpojumi) par aptuveno ūdenssaimniecības pakalpojumu izmantošanas apjomu (kubikmetri diennaktī), prognozēto ūdenssaimniecības pakalpojumu tarifu plānu, kā arī ir apliecināta pakalpojuma nepieciešamība.

Priekšatlases ietvaros pieļaujams iesniegt komersanta apliecinājumu par interesi arī tajā gadījumā, ja projekta izmaksām piemērojami MK noteikumu Nr.593 19.3., 19.4. vai 19.5.apakšpunkta nosacījumi, kas paredz, ka projektā komersantu piesaista kā sadarbības partneri.  **Vērtējums ir „Nē”** un projekta idejas konceptu neiekļauj projektu ideju konceptu salīdzināšanas sarakstā, ja projekta idejas konceptam nav pievienots katra komersanta apliecinājums par interesi vai sadarbības līgums ar sadarbības partneri, vai apliecinājumā par interesi vai sadarbības līgumā nepieciešamā informācija nav norādīta, vai norādīta daļēji un nav skaidri saprotama. |

|  |  |
| --- | --- |
| **2.PRIEKŠATLASES KVALITĀTES KRITĒRIJI** | **Skaidrojums vērtējuma noteikšanai** |
| 2.1. | Projekta idejas konceptā plānotā Eiropas Reģionālās attīstības fonda finansējuma attiecība pret jaunizveidoto darba vietu skaitu (koeficients) | Kritērija koeficientu aprēķina, izmantojot vienādojumu:$$\frac{D×60 987 }{E}=K1, kur$$E – projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais Eiropas Reģionālās attīstības fonda finansējums (*euro*).D – projekta idejas koncepta 2.sadaļas 2.3.apakšpunktā „Projekta idejas konceptā sasniedzamie iznākuma rādītāji” iznākuma rādītāja „Jaunizveidoto darba vietu skaits komersantos, kuri guvuši labumu no investīcijām infrastruktūrā (nodarbinātības pieaugums atbalstītajos uzņēmumos)” plānotā vērtība (*skaits*).K1 – pirmā priekšatlases kvalitātes kritērija koeficients.!!! Koeficienta vērtību noapaļo līdz sešām zīmēm aiz komata.Ja K1 **≥** 1, projekta idejas konceptu iekļauj projektu ideju konceptu salīdzināšanas sarakstā, ja arī otrajā un trešajā priekšatlases kvalitātes kritērijā koeficients **≥** 1.Ja K1 **<** 1, projekta idejas konceptu iekļauj projektu ideju konceptu salīdzināšanas sarakstā, ja kopējie trešās atlases kārtas iznākuma rādītāji kopumā pa iesniegtajiem projektu ideju konceptiem un (vai) apstiprinātajiem projektiem tiek sasniegti.  |
| 2.2. | Komersantu, kuri gūst labumu no projekta ietvaros radītās infrastruktūras, piesaistīto investīciju attiecība pret Eiropas Reģionālās attīstības fonda finansējumu (koeficients) | Kritērija koeficientu aprēķina, izmantojot vienādojumu:$$\frac{F}{E}=K2, kur$$F – projekta idejas koncepta 2.sadaļas 2.3.apakšpunktā „Projekta idejas konceptā sasniedzamie iznākuma rādītāji” iznākuma rādītāja „No projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos” plānotā vērtība (*euro*)*.*E – projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais Eiropas Reģionālās attīstības fonda finansējums (*euro*).K2 - otrā priekšatlases kritērija koeficients.!!!Koeficienta vērtību noapaļo līdz sešām zīmēm aiz komata.Ja K2 **≥** 1, projekta idejas konceptu iekļauj projektu ideju konceptu salīdzināšanas sarakstā, ja arī pirmajā un trešajā priekšatlases kritērijā koeficients **≥** 1.Ja K2 **<** 1, projekta idejas konceptu iekļauj projektu ideju konceptu salīdzināšanas sarakstā, ja kopējie trešās atlases kārtas iznākuma rādītāji kopumā pa iesniegtajiem projektu ideju konceptiem un (vai) apstiprinātajiem projektiem tiek sasniegti. |
| 2.3. | Piesaistīto komersantu, kas projekta īstenošanas rezultātā iegūs labumu no infrastruktūras, skaits pret Eiropas Reģionālās attīstības fonda finansējumu (koeficients) | Kritērija koeficientu aprēķina, izmantojot vienādojumu:$$\frac{G×317 917 }{E}=K3, kur$$G – projekta idejas koncepta 2.sadaļas 2.3.apakšpunktā „Projekta idejas konceptā sasniedzamie iznākuma rādītāji” iznākuma rādītāja „Komersantu skaits, kuri guvuši labumu no projekta ietvaros veiktajām investīcijām infrastruktūrā (to komersantu skaits, kuri saņēmuši atbalstu)” plānotā vērtība (*skaits*).E – projekta idejas koncepta 2.sadaļas 2.2.apakšpunktā „Projekta idejas koncepta finansējuma apjoms” norādītais Eiropas Reģionālās attīstības fonda finansējums (*euro*).K3 - trešā priekšatlases kritērija koeficients.!!!Koeficienta vērtību noapaļo līdz sešām zīmēm aiz komata.Ja K3 **≥** 1, projekta idejas konceptu iekļauj projektu ideju konceptu salīdzināšanas sarakstā, ja arī pirmajā un otrajā priekšatlases kritērijā koeficients **≥** 1.Ja K3 **<** 1, projekta idejas konceptu iekļauj projektu ideju konceptu salīdzināšanas sarakstā, ja kopējie trešās atlases kārtas iznākuma rādītāji kopumā pa iesniegtajiem projektu ideju konceptiem un (vai) apstiprinātajiem projektiem tiek sasniegti. |
|  |
| **PROJEKTU IDEJU KONCEPTU VĒRTĒŠANAS KĀRTĪBA**1. Pirmajā posmā vērtē projektu ideju konceptu atbilstību priekšatlases atbilstības kritērijiem, kritēriju numerācijas secībā. Ja atbilstības kritērijā vērtējums ir „Nē”, projekta idejas konceptu neiekļauj projektu ideju konceptu salīdzināšanas sarakstā un projekta idejas koncepta vērtēšanu neturpina;
2. Otrajā posmā vērtē projektu ideju konceptu atbilstību priekšatlases kvalitātes kritērijiem, nosakot projekta idejas koncepta vietu projektu ideju konceptu salīdzināšanas sarakstā:
	1. Aprēķina projekta idejas koncepta kopējo koeficientu **Kkop**:

**Kkop = K1 + K2 + K3*** 1. Projektu ideju konceptus iekļauj projektu ideju konceptu salīdzināšanas sarakstā atbilstoši koeficienta **Kkop** vērtībai – jo lielākā vērtība, jo projekta idejas konceptam augstāka prioritāte;
	2. Ja priekšatlasē konstatē, ka kopumā trešās atlases kārtas iznākuma rādītāji (610 jaunizveidotas darba vietas komersantos, kuri guvuši labumu no investīcijām infrastruktūrā, 37 193 476 *euro* - no projekta ietvaros veiktajām investīcijām infrastruktūrā labumu guvušo komersantu nefinanšu investīcijas pašu nemateriālajos ieguldījumos un pamatlīdzekļos un 117 komersanti, kuri guvuši labumu no projekta ietvaros veiktajām investīcijām infrastruktūrā) **netiek** sasniegti, tad:
		1. prioritāro projektu ideju konceptu sarakstā iekļauj tikai tos projektus, kuriem visu trīs priekšatlases kvalitātes kritēriju koeficienta vērtība ir **≥1**, virzot tos apstiprināšanai Reģionālās attīstības koordinācijas padomes sēdē;
		2. projektu ideju konceptu, kuriem kāds no priekšatlases kritērijiem ir **<1**, turpmāko vērtēšanu atliek uz nākamo priekšatlases kārtu, ja ir pieejams finansējums un ja tāda tiek plānota;
	3. Ja priekšatlasē konstatē, ka kopumā trešās atlases kārtas iznākuma rādītāji **tiek** sasniegti, tad projektu ideju konceptus iekļauj projektu ideju konceptu salīdzināšanas sarakstā atbilstoši pieejamajam finansējumam;
	4. Organizējot priekšatlases kārtu līdz 2018.gada 31.decembrim, jāņem vērā, ka projektu finansējumu neplāno vairāk par 94% no kopējā trešās atlases kārtas Eiropas Reģionālās attīstības fonda finansējuma, attiecīgi 94% apmērā plānojot arī iznākuma rādītājus.
 |

1. Komersants - mazais (sīkais) un vidējais komersants bez valsts vai pašvaldību kapitāla daļas, individuālais komersants, kā arī zemnieku un zvejnieku saimniecība. [↑](#footnote-ref-1)